KAIŠIADORIŲ RAJONO SAVIVALDYBĖS ADMINISTRACIJOS NEMAITONIŲ SENIŪNIJOS IŠPLĖSTINĖS SENIŪNAIČIŲ SUEIGOS PROTOKOLAS
2026-09-24 Nr. 2

[bookmark: _GoBack]Sueiga įvyko 2026 m. rugsėjo 24 d., 16.30 val., seniūnijos administraciniame pastate, adresu Gėlyno g. 1, Varkalių k., Nemaitonių sen..
Sueigos pirmininkė [duomenys nuasmeninti] – Mičiūnų krašto seniūnaitijos seniūnaitė.
Sueigos sekretorė [duomenys nuasmeninti] – Nemaitonių seniūnijos specialistė.

DALYVAUJA: 3 (trys) nariai, kvorumas yra.
Seniūnaitės: Mičiūnų krašto seniūnaitijos seniūnaitė [duomenys nuasmeninti], Varkalių krašto seniūnaitijos seniūnaitė [duomenys nuasmeninti], Nemaitonių seniūnijos bendruomenės pirmininkė [duomenys nuasmeninti].
DARBOTVARKĖ:
1. Dėl 2026 m. seniūnijoje atliktų darbų aptarimo.
2. Dėl Nemaitonių seniūnijos 2027 m. veiklos plano projekto aptarimo.
3. Dėl Kelių priežiūros ir plėtros programos lėšų paraiškos 2027–2029 m. vietinės reikšmės keliams ir gatvėms tiesti, taisyti bei prižiūrėti aptarimo.
4. Kiti klausimai.

SVARSTYTA:
1. Dėl 2026 m. seniūnijoje atliktų darbų aptarimo.
Seniūnė supažindino su 2026 metų I-III ketv. veiklos plano ataskaita, pažymėjo, kad visi 2026 m. suplanuoti darbai įvykdyti. Seniūnė pristatė didesnius atliktus darbus 2026 metais: buvo atliktas paprastasis kelio nr. N6 Ringailių g. - Girelės g. (Ringailės - Nemaitonys) 2,336 km remontas; pakeista avarinė kelio nr. N2 (Švenčiaus g.) Sepijoniškės-Vaitkūnai-Pašventys-Žydiškės, kelio atkarpoje esančioje Pašvenčių k. kelio pralaida; įrengta nauja apšvietimo linija Varkalių k., viso 11 vnt. atramų; pakeistos vandens šulinių apdailos Žydiškių ir Klėriškių kapinėse; pakeistos naujomis skelbimų lentos Varkalių ir Nemaitonių k., pakeistas stovas žemėlapiui Varkalių k., keliai greideriuoti 3 kartus. Seniūnė informavo, kad buvo numatytas pakartotinis tvenkinio valymas Varkalių k., tačiau specialistams atvykus ir įvertinus tvenkinio situaciją, buvo nuspręsta, kad pakartotinis valymas nėra reikalingas, kadangi tvenkinys švarus. Seniūnė informavo, kad buvo gauta žodinių prašymų dėl papildomo žvyravimo Beržų g., todėl planuojama jį pažvyruoti. Seniūnė paklausė dalyvavusių, gal yra gyventojų nusiskundimų ar prašymų dėl kelių patvarkymo, tačiau pastabų nebuvo pateikta.
Dalyvavusieji klausimų nekėlė, siūlymų neteikė.
Balsavo „už“ – 3 (vienbalsiai), „prieš“ – 0 
NUTARTA: pritarti 2026 m. Nemaitonių seniūnijos atliktiems darbams.
2. Dėl Nemaitonių seniūnijos 2027 m. veiklos plano projekto aptarimo.
Seniūnė pristatė 2027 m. veiklos plano projektą, aptarė savivaldybės valdymo, sveikatos ir socialinės apsaugos, žemės ūkio ir aplinkos apsaugos, investicijų, ūkio ir teritorijų planavimo programas. Seniūnė pristatė didesnius planuojamus darbus 2027 m.: 
2.1 Elektros linijos tęsimą Užuguosčio g. Nemaitonių k.. Seniūnaitė [duomenys nuasmeninti] nepritarė seniūnės siūlymui šiais metais tęsti apšvietimo liniją, teigė, kad tai nėra prioritetinis darbas, ir geriau lėšas skirti kelių remontui. Seniūnaitė [duomenys nuasmeninti] pritarė. Seniūnė pasiūlė teikti savo matymą ir gyventojų norus dėl apšvietimo, tačiau pasiūlymų pateikta nebuvo. Seniūnaitė [duomenys nuasmeninti] pasakė, kad jau yra apšviestos didesnės gyvenvietės, o apšviesti kelius, kuriuose gyvenamos vos kelios sodybos nėra tikslinga. 
Dalyvavusieji kitų siūlymų dėl naujų elektros linijų įrengimo neteikė.
Balsavo „už“ – 1, „prieš“ – 2.
NUTARTA: nepritarti elektros linijos tęsimui Užuguosčio g..
2.2  Pakrypusių elektros atramų remontą/ištiesinimą. Seniūnaitė [duomenys nuasmeninti] pritarė, kad reikia ypač senesnių atramų remonto.
Balsavo „už“ – 3, „prieš“ – 0.
NUTARTA: pritarti elektros atramų remontui/ištiesinimui.
2.3 Paprastą kelio remontą keliui nr. N22 (Kalvių g., Elektros g.) Žostautai –VRK Nr. 1824 (2,883 km). Seniūnaitė [duomenys nuasmeninti] pritarė, kad šį kelią tikslinga remontuoti, nes jau yra prastos būklės. 
Dalyvavusieji klausimų nekėlė, kitų siūlymų neteikė.
Balsavo „už“ – 3, „prieš“ – 0.
NUTARTA: pritarti kelio nr. N22 (Kalvių g., Elektros g.) Žostautai –VRK Nr. 1824 (2,883 km) paprastam remontui. 
2.4 Kadangi ne visas matuotas Nemaitonių kapinių sklypas yra aptvertas tvora, pasiūlyta sutvarkyti, išpjauti menkaverčius  krūmus, perkelti tvorą pagal skypo ribas. Taip pat sutvarkyti sklypą esantį Žostautų kaime, kuriam pagal prašymą buvo atlikti matavimai ir kurį bus galima naudoti bendruomenės poreikiams. 
Dalyvavusieji klausimų nekėlė, kitų siūlymų neteikė.
Balsavo „už“ – 3, „prieš“ – 0.
NUTARTA: pritarti sklypų sutvarkymui. 

3. Dėl kelių priežiūros ir plėtros programos lėšų paraiškos 2027–2029 m. vietinės reikšmės keliams ir gatvėms tiesti, taisyti bei prižiūrėti;
Seniūnė supažindino su taisytinų kelių ir gatvių sąrašu bei šių kelių įvertinimu balais ir priminė, kad seniūnaičiai, bendruomenių pirmininkai sueigoje gali pareikšti savo nuomonę dėliojant Kelių priežiūros ir plėtros programos lėšų paraišką 2027-2029 m. vietinės reikšmės keliams ir gatvėms tiesti, taisyti bei prižiūrėti. Seniūnė informavo, kad iš 2026 – 2028 m. sąrašo, šiais metais buvo suprojektuotas (Naujoji g., Jaurų g.) Kalno g. – Žostautai (Nr. n21) paprastasis kelio remontas ir tikisi, kad 2027 metais bus atliekamas remontas.
Kadangi ne visi keliai iš praeitų metų paraiškų yra suremontuoti, seniūnė pažymėjo, kad tikslinga nekeisti sudėliotos eilės ir palikti jau numatytus kelius. Seniūnaitė [duomenys nuasmeninti] pasiūlė sukeisti kelius vietomis, motyvuodama, kad kelias Nr. n17 (Alsyčios g.) VRK Nr. 1812 – Žydiškės – Žydiškių raistas – VRK Nr. 4716 yra svarbesnis nei Nr. n16 VRK Nr. 4716 – Tvenkinių gatvė. Seniūnaitė [duomenys nuasmeninti] ir bendruomenės pirmininkė [duomenys nuasmeninti] pritarė pasiūlymui.
Balsavo „už“ – 3, „prieš“ – 0
NUTARTA: Teikti Kelių priežiūros ir plėtros programos lėšų paraišką 2027-2029 m. vietinės reikšmės keliams ir gatvėms tiesti, taisyti bei prižiūrėti šiuos kelius/gatves:
1. (Naujoji g., Jaurų g.) Kalno g. – Žostautai (Nr. n21) dalies kelio, paprastasis kelio remontas.
2. (Alsyčios g.) VRK Nr. 1812 – Žydiškės – Žydiškių raistas – VRK Nr. 4716 (Nr. n 17) (1,8 km.) paprastasis kelio remontas. 
3. VRK Nr. 4716 – Tvenkinių gatvė (Nr. n16) paprastasis kelio remontas.

4. Kiti klausimai.
Seniūnė priminė, kad seniūnaičių išlaidų čekiai už prekes ir paslaugas, jeigu apmokėti ne grynaisiais pinigais, turi būti apmokėti tik iš asmeninės seniūnaičio banko kortelės. 
Kitų klausimų dalyvavusiems nekilo, pasiūlymų neteikė.

Posėdžio pirmininkė				[duomenys nuasmeninti]
Posėdžio sekretorė				[duomenys nuasmeninti]
